Title: Antena 1
Author: Blanca
Last saved by: faXcooL
Company: Home

Postul: Antena 1
Perioada: 20 mai − 20 iunie 2009

Postul | Ziua, ora | Emisiunea, autorul greşelii | Greşeala | Varianta corectă | Explicaţia

Antena 1

21.V,
13.10

Observator
(Ecran)

„Sgt. Maj.”

„sergent-major”
„serg.-maj.”

Grafie: conform DOOM^2, substantivul din coloana alăturată se scrie sergent-major şi se prescurtează serg.-maj.

Antena 1

21.V,
13.13

Observator
(burtieră)

„şoferul tir-ului”

„şoferul tirului”

Grafie: articolul hotărât se ataşează direct la substantivul tir, fără a se mai adăuga şi cratima.

Antena 1

21.V,
13.15

Observator
(corespondent)

„A fost făcută o confuzie între Armata I a României şi cu Armata a II-a”

„A fost făcută o confuzie între Armata I a României şi Armata a II-a”

Sintaxă: folosirea nejustificată a prepoziţiei cu. Prepoziţia „simetrică” între se construieşte cu două elemente coordonate prin şi (sau cu un plural).

Antena 1

21.V,
13.23

Observator
(reporter)

„Moaştele Sfinţilor Constantin şi Elena, al lui Dimitrie cel Nou”

„Moaştele Sfinţilor Constantin şi Elena, ale lui Dimitrie cel Nou”

Sintaxă: dezacordul mărcii de genitiv.

Antena 1

21.V,
13.25

Observator
(crawl)

„showul care va deschide seria celor 50 de concerte”

„show-ul care va deschide seria celor 50 de concerte”

Grafie: din cauza finalei substantivului neologic show, articolul hotărât se ataşează la acesta prin intermediul cratimei.

Antena 1

22.V,
13.03

Observator
(titraj)

„cms. şef”

„cms.-şef”

Grafie: cuvântul indicat se scrie cu cratimă chiar dacă este abreviat.

Antena 1

22.V,
19.05

Observator
(burtieră)

„Echipele de jurnalişti filmau se aflau pe domeniul public”

„Echipele de jurnalişti care filmau se aflau pe domeniul public”/ „Echipele de jurnalişti filmau şi se aflau pe domeniul public”

Neglijenţă de tehnoredactare (lipsa unui cuvânt de legătură).

Antena 1

22.V,
19.09

Observator
(Lucian Mândruţă)

„mereu să se tot întâmple surpări”

„mereu să se întâmple/să aibă loc surpări”
„Să se tot întâmple surpări/Să tot aibă loc surpări”

Semantică: pleonasm. Atât adverbul mereu, cât şi adverbul tot trimit la ideea de repetitivitate, deci folosirea acestora împreună nu este corectă.

Antena 1

22.V,
19.09

Observator
(reporter)

„Informaţiile sunt contradictorii, deoarece nimeni nu vrea să vorbească până nu sunt informaţii sigure”

„Informaţiile sunt deocamdată contradictorii”/
„Nimeni nu vrea să vorbească până nu sunt informaţii sigure”

Semantică: exprimare contradictorie, ilogică.

Antena1

22.V,
19.22

Observator
(reporter)

„Din păcate, este doar una dintre persoanele care a fost îngropată în pământ”

„Din păcate, este doar una dintre persoanele care au fost îngropate în pământ”

Sintaxă: dezacord. Referentul relativului care este substantivul la plural persoanele, de aceea acordul trebuie făcut la plural.

Antena 1

22.V,
19.26

Observator
(Alessandra Stoicescu)

„Intrăm prin telefon cu domnul ministru Radu Berceanu”

„Suntem în legătură telefonică cu domnul ministru Radu Berceanu” /
„Vorbim la telefon cu domnul ministru Radu Berceanu”

Semantică: enunţ construit defectuos.

Antena 1

22.V,
19.37

Observator
(reporter)

„În continuare mai sunt încă două persoane”

„Mai sunt două persoane”

Semantică: pleonasm.

Antena 1

22.V,
19.43

Observator
(Alessandra Stoicescu)

„Se făceau excavaţii cu un excavator”

„Se săpa cu un excavator”
„Se făceau excavaţii”

Lexic: repetiţie supărătoare.

Antena 1

22.V,
19.51

Observator
(Lucian Mândruţă)

„cu minim 30 de zile înainte de a o achita”

„cu minimum 30 de zile înainte de a o achita”

Morfologie: minimum are valoare adverbială, iar minim are valoare adjectivală.

Antena 1

24.V,
19.09

Observator
(reporter)

„Fără a se pune în pericol siguranţa piloţilor, dar nici pe cea a spectatorilor”

„Fără a se pune în pericol siguranţa piloţilor, dar nici cea a spectatorilor”/
„Fără a pune în pericol siguranţa piloţilor, dar nici pe cea a spectatorilor”

Sintaxă: pronumele cea este în cazul nominativ (la fel ca substantivul siguranţa), deci nu se justifică folosirea prepoziţiei pe, marcă a cazului acuzativ.

Antena 1

24.V,
19.33

Observator
(Gabriela Vrânceanu-Firea)

„Regizorul român Corneliu Porumboiu”

„Regizorul român Corneliu Porumboiu”

Ortoepie: accentuare greşită a substantivului regizor pe silaba finală.

Antena 1

24.V,
19.35

Observator
(ecran)

„Se vrea o aducere aminte”

„Se vrea o aducere-aminte”

Grafie: cuvântul indicat se scrie cu cratimă.

Antena 1

26.V,
13.20

Observator
(Simona Gherghe)

„Ultimul simbol ceauşist”

„Ultimul simbol ceauşist”

Ortoepie: accentuare greşită a substantivului simbol pe prima silabă.

Antena 1

26.V,
16.16

Observator
(ecran)

„Inspector şef ITM Dâmboviţa”

„Inspector-şef ITM Dâmboviţa”

Grafie: cuvântul indicat se scrie cu cratimă.

Antena 1

26.V,
16.21

Observator
(Simona Gherghe)

„Regizorul Sergiu Nicolaescu”

„Regizorul Sergiu
Nicolaescu”

Ortoepie: accentuare greşită a substantivului regizor pe silaba finală.

Antena 1

26.V,
16.33

Observator
(titlu)

„Vrea să fie co-prezentator”

„Vrea să fie coprezentator”

Grafie: prefixoidele se ataşează direct la substantivul-bază, fără cratimă.

Antena 1

26.V,
19.14

Observator
(corespondent)

„Tocmai pentru a fi evitat picajul (unor cârlige)”

„Tocmai pentru a fi evitată căderea”

Semantică: folosire improprie a substantivului picaj. Conform definiţiei din DEX, acesta are sensul „coborâre a unui avion pe o traiectorie (aproape) verticală”, deci nu este potrivit în contextul de faţă.

Antena 1

26.V,
19.20

Observator
(voce)

„Natalia s-a născut pe 12 mai, într-o clinică din Milano” (este vorba despre fata fotbalistului Cristi Chivu, născută pe 12 februarie)

„Natalia s-a născut pe 12 februarie, într-o clinică din Milano”

Greşeală de informare.

Antena 1

26.V,
19.22

Observator
(burtieră)

„Unii  bancheri spun că această garantare a programului ar putea duce la reduceri ale”

–

Textul care apare pe burtieră nu este terminat.

Antena 1

26.V,
19.29

Observator
(burtieră)

„Ministrul Economiei a spus că România va semna un memorandul cu Rusia”

„Ministrul Economiei a spus că România va semna un memorandum cu Rusia”

Neglijenţă de tehnoredactare.

Antena 1

26.V,
19.38

Observator
(burtieră)

„Ea a fost descoprită în casă”

„Ea a fost descoperită în casă”

Neglijenţă de tehnoredactare.

Antena 1

26.V,
19.42

Meteo
(Roxana Ionescu)

„Vom avea o noapte liniştită din punct de vedere al vremii”

„Vom avea o noapte liniştită din punctul de vedere al vremii”

Sintaxă: gruparea prepoziţională are forma din punctul de vedere atunci când este urmată de un substantiv în genitiv şi din punct de vedere, atunci când este urmată de un adjectiv.

Antena 1

26.V,
19.42

Meteo
(Roxana Ionescu)

„Cantităţile de apă nu vor trece de 20 de grade pe metru  pătrat”

„Cantităţile de apă nu vor trece de 20 de litri pe metru pătrat”

Greşeală de logică.

Antena 1

27.V,
19.03

Observator
(burtieră)

„Abia azi dimineaţă”
„Tot azi dimineaţă”

„Abia azi-dimineaţă”
„Tot azi-dimineaţă

Grafie: conform DOOM^2, adverbele de timp compuse (azi-dimineaţă, ieri-seară, astă-seară etc.) se scriu cu cratimă.

Antena 1

27.V,
19.38

Observator 
(Lucian Mândruţă)

„seiful”

„seiful”

Ortoepie: substantivul seif este monosilabic şi este accentuat pe 
-e.

Antena 1

27.V,
19.38

Observator
(Lucian Mândruţă)

„cazino”

„cazinou”

Lexic: conform DOOM^2, forma substantivului este cazinou.

Antena 1

28.V,
13.23

Ştiri
(titlu)

„Carnagiu în Bulgaria”

„Carnaj în Bulgaria”

Lexic: conform DOOM^2, forma substantivului e carnaj, nu carnagiu.

Antena 1

28.V,
13.27

Meteo
(Ana Maria Stancu)

„15 grade va fi pe parcursul nopţii”

„15 grade vor fi pe parcursul nopţii”

Sintaxă: dezacord între subiect şi predicat. Subiectul se realizează ca substantiv la plural (grade), deci acordul trebuie făcut la plural.

Antena 1

28.V,
23.10

Observator
(burtieră)

„Permis de port-armă”

„Permis de portarmă”

Grafie: conform DOOM^2, substantivul indicat se scrie fără cratimă.

Antena 1

28.V,
23.27

Sport
(voce)

„Explică de ce vroia să ajungă preşedinte”

„Explică de ce voia să ajungă preşedinte”

Morfologie: Norma literară actuală nu acceptă formele hibride de imperfect de acest tip (a voi + a vrea), vezi DOOM^2.

Antena 1

28.V,
23.29

Sport
(voce)

„Va juca duminică”

„Va juca duminică”

Ortoepie: accentuare greşită a substantivului, pe prima silabă.

Antena1

30.V,
19.11

Observator
(burtieră)

„care leagă Odorheiul de Miercurea Ciuc”

„care leagă Odorheiul de Miercurea-Ciuc”

Grafie: conform DOOM 1982, toponimul indicat se scrie cu cratimă.

Antena 1

1.VI,
19.10

Observator
(burtieră)

„Un poliţist îmbrăcat în civil a intevrnit”

„Un poliţist îmbrăcat în civil a intervenit”

Neglijenţă de tehnoredactare.

Antena 1

1.VI,
19.27

Observator
(voce)

„Reducerea fiind de maxim 15%”

„Reducerea fiind de maximum 15%”

Morfologie: maximum are valoare adverbială, iar maxim are valoare adjectivală.

Antena 1

1.VI,
19.38

Observator
(burtieră)

„Presiunea la care a fost suspusă în ultimele zile i-a venit de hac gospodinei scoţiene”

„Presiunea la care a fost supusă în ultimele zile i-a venit de hac gospodinei scoţiene”

Greşeală de tehnoredactare.

Antena 1

1.VI,
19.38

Observator
(burtieră)

„Ajunsă la hotel, lucrurile s-au agravat iar Susan a fost luată cu ambulanţa”

„Ajunsă la hotel, lucrurile 
s-au agravat, iar Susan a fost luată cu ambulanţa”

Punctuaţie: înaintea conjuncţiilor adversative (dar, iar, însă, ci) se pune virgulă.

Antena 1

1.VI,
19.41

Observator
(burtieră)

„Preşedintele american şi prima doamnă”

„Preşedintele american şi prima-doamnă”

Grafie: cuvântul indicat se scrie cu cratimă.

Antena 1

1.VI,
19.51

Observator
(Alessandra Stoicescu)

„Trimiteţi-ne imaginile”

„Trimiteţi-ne imaginile”

Morfologie: verbele de conjugarea a III-a, terminate în -e, se accentuează pe radical, spre deosebire de cele de conjugarea a II-a, terminate în -ea, care se accentuează pe flectiv.

Antena 1

2.VI,
19.08

Observator
(burtieră)

„Au fost găsite resturile unui avion însă nu e confirmat”

„Au fost găsite resturile unui avion, însă nu e confirmat”

Punctuaţie: înaintea conjuncţiilor adversative se pune virgulă.

Antena 1

2.VI,
19.16

Observator
(burtieră)

„Incendiul nu a fost extins la clădirile din apropiere dar focul...”

„Incendiul nu a fost extins la clădirile din apropiere, dar focul...”

Punctuaţie: înaintea conjuncţiilor adversative dar, iar, însă, ci etc. se pune virgulă.

Antena 1

2.VI,
19.27

Observator
(Lucian Mândruţă)

„Nu mai staţi cu ochii pe telefon ca pe butelie”

„Nu mai staţi cu ochii pe telefon ca pe butelie”

Ortoepie: accentuarea greşită a substantivului butelie.

Antena 1

3.VI,
19.09

Observator (voce)

„un eveniment care se întâmplă în acest weekend”

„un eveniment care are loc în acest weekend”

Semantică: verbul a se întâmpla nu este potrivit în contextul dat. Acest verb se referă la fapte, evenimente considerate punctual, nu în desfăşurare.

Antena 1

3.VI,
19.17

Observator (Simona Boţog)

„nu s-a prezentat la niciun examen [ecsamen]”

„nu s-a prezentat la niciun examen [egzamen]”

Ortoepie: în cazul acestui cuvânt, x intervocalic se citeşte gz.

Antena 1

3.VI,
20.05

Sport (titrare)

„Ce faci barosane?”

„Ce faci, barosane?”

Punctuaţie: vocativul se desparte prin virgulă de restul enunţului.

Antena 1

8.VI,
19.03

Observator
(titrare)

„A murit bre?”

„A murit, bre?”

Punctuaţie: interjecţia adresativă bre, ca şi vocativul, se desparte prin virgulă de restul enunţului.

Antena 1

8.VI,
19.17

Observator
(voce)

„minim optzeci de mii de euro”

„minimum optzeci de mii de euro”

Morfologie: în acest context trebuia folosit adverbul minimum, nu adjectivul minim.

Antena 1

8.VI,
19.38

Observator
(voce)

„doisprezece milioane de euro”

„douăsprezece milioane de euro”

Sintaxă: numeralul trebuia acordat în gen cu substantivul pe care îl însoţeşte.

Antena 1

8.VI,
20.15

Sport (titlu)

„Să moară şi capra vecinului”

„Să moară şi capra vecinului!”

Punctuaţie: enunţul exclamativ trebuia să fie marcat prin semnul exclamării.

Antena 1

11.VI,
16.04

Sport (voce)

„forţele de ordine care vroiau să înlăture fanii”

„forţele de ordine care voiau să înlăture fanii”

Morfologie: forma de imperfect vroiau este hibridă, rezultată din contaminarea imperfectului verbului a voi – voiau cu imperfectul lui a vrea – vreau.

Antena 1

11.VI,
16.21

Observator
(titrare)

„În Timişoara, mai mulţi copaci au fost culcaţi la pământ iar acoperişul unei case a fost smuls”

„În Timişoara, mai mulţi copaci au fost culcaţi la pământ, iar acoperişul unei case a fost smuls”

Punctuaţie: înainte de conjuncţiile adversative se pune virgulă.

Antena 1

12.VI,
19.33

Observator (titrare)

„Pentru tratamentul schizofreniei există atât medicamente scumpe cât şi ieftine”

„Pentru tratamentul schizofreniei există atât medicamente scumpe, cât şi ieftine”

Punctuaţie: înainte de locuţiunea conjuncţională cât şi se pune virgulă.

Antena 1

15.VI,
19.05

Observator
(titrare)

„Întoarce-te pe burtă prietene!”

„Întoarce-te pe burtă, prietene!”

Punctuaţie: vocativul se desparte prin virgulă de restul enunţului.

Antena 1

15.VI,
19.14

Observator
(titrare)

„deasemenea”

„de asemenea”

Grafie: de asemenea este o grupare cu statut de locuţiune adverbială, prin urmare se scrie în două cuvinte.

Antena 1

16.VI,
06.49

Observator
(Alexandra Bădoi)

„vreme foarte călduroasă mai ales în zona de vest a ţării, cât şi în sudul ţării”

„vreme foarte călduroasă mai ales în zona de vest a ţării, dar şi în sudul ţării”

Sintaxă: în acest context trebuia utilizată conjuncţia dar (de altfel, locuţiunea conjuncţională cât şi se construieşte cu elementul corelativ atât).

Antena 1

16.VI,
06.49

Observator
(Alexandra Bădoi)

„va şi ploua sub formă de aversă în zona Transilvaniei, în Crişana, în Maramureş, cât şi în nordul Moldovei”

„va şi ploua sub formă de aversă atât în zona Transilvaniei, în Crişana, în Maramureş, cât şi în nordul Moldovei”

Sintaxă: locuţiunea conjuncţională cât şi se construieşte cu elementul corelativ atât.

Antena 1

16.VI,
06.51

Observator
(Alexandra Bădoi)

„Cei din Banat, din Oltenia, cât şi din zona Aradului vor avea astfel de probleme”

„Atât cei din Banat, din Oltenia, cât şi din zona Aradului vor avea astfel de probleme”

Sintaxă: locuţiunea conjuncţională cât şi se construieşte cu elementul corelativ atât.

Antena 1

17.VI,
06.01

Observator (Iulia Pârlea)

„Dinamo este ameninţată cu falimentul pentru că nu şi-au plătit lucrările de renovare”

„Dinamo este ameninţată cu falimentul pentru că nu şi-a plătit lucrările de renovare”

Sintaxă: trebuia să se facă acordul după formă, nu după înţeles, cu subiectul Dinamo.

Antena 1

17.VI,
06.03

Observator (titrare)

„Desigur se anchetează iar cercetările merg înainte dar pentru moment nu avem nimic”

„Desigur, se anchetează, iar cercetările merg înainte, dar pentru moment nu avem nimic”

Punctuaţie: după circumstanţialul de modalitate desigur era necesară o virgulă; la fel şi înaintea conjuncţiei adversative dar.

Antena 1

19.VI,
16.00

Observator
(titlu)

„Gol-puşcă, în liceu”

„Gol puşcă, în liceu”

Grafie: cele două cuvinte, deşi frecvent întâlnite în această combinaţie pentru a marca intensitatea, nu se scriu cu cratimă, ca un cuvânt compus.

Antena 1

19.VI,
16.14

Observator (voce)

„îi căşună pe profesorii din curtea liceului”

„îi căşunează pe profesorii din curtea liceului”

Morfologie: conform DOOM^2, verbul a căşuna are la indicativ prezent, persoana a 3-a forma căşunează (cu sufixul -ez).

Antena 1

19.VI,
16.15

Observator (titrare)

„Băi luaţi-l p-ăla!”

„Băi, luaţi-l p-ăla!”

Punctuaţie: după interjecţia adresativă băi se pune virgulă.

Antena 1

19.VI,
19.14

Observator (titlu)

„Unde e înghesuiala de altădată”

„Unde e înghesuiala de altădată?”

Punctuaţie: enunţul interogativ trebuia marcat prin semnul întrebării.

Antena 1

19.VI,
19.17

Observator (titlu)

„Hai hui prin lume”

„Haihui prin lume”

Grafie: haihui se scrie într‑un cuvânt.

Recomandări: 
„Dacă va fi marcată pe tot restul vieţii” (Antena 1, 22.V, 13.03) – recomandat: Dacă va fi marcată tot restul vieţii
„Manelistul şi-a şifonat serios automobilul” (Antena 1, 22.V, 13.08) –  recomandat: Manelistul şi-a avariat grav automobilul
„când a început aventura ucrainiană” (Antena 1, 22.V, 13.13) – recomandat: când a început aventura ucraineană
„Fac tot posibilul să reuşească să-i scoată cât mai repede” (Antena 1, 22.V, 19.11) – recomandat: Fac tot posibilul să-i scoată cât mai repede
„rămâi în continuare la Steaua?” (Antena 1, 3.VI, 20.03) – recomandat: rămâi la Steaua?
„Week-end de mers la mare” (Antena 1, 12.VI, 13.19) – recomandat: Weekend de mers la mare